stanford-oval/wikipedia huggingface dataset:
Nedim Bajrami

Nedim Bajrami (s. 28. helmikuuta 1999 Zürich, Sveitsi) on sveitsiläis-albanialainen jalkapalloilija, pelipaikaltaan hyökkäävä keskikenttäpelaaja. Hän edustaa Italian Serie A:ssa pelaavaa Sassuoloa. Hän on pelannut Sveitsin nuorisomaajoukkueissa ja vuodesta 2021 Albanian A-maajoukkueessa.
Bajrami nousi Grasshopper Club Zürichin junioreista edustusjoukkueeseen helmikuussa 2017 ja pelasi tuona keväänä seitsemän Sveitsin Superliigan ottelua. Seuraavana kautena hän pelasi 29 liigaottelua, joissa hän teki kolme maalia, ja kolmannella kaudellaan 33 liigaottelua, joissa hän teki kolme maalia. Hän siirtyi kesällä 2019 Italiaan, ensin lainasopimuksella aloittaen Empoliin ja sitten Empolista jälleen lainapestin kautta Sassuoloon. Hän pelasi Empolissa ensin Serie B:ssä kahden kauden aikana 64 ottelua, joissa hän teki kymmenen maalia, ja sitten Serie A:ssa 1,5 kauden aikana 54 ottelua, joissa hän teki seitsemän maalia. Sassuolossa Bajrami on pelannut helmikuusta 2023 alkaen 46 Serie A -ottelua ja tehnyt niissä kolme maalia. Italian cupissa Bajrami on tehnyt kaikkiaan kuusi maalia 11 ottelussa.
Bajrami pelasi kaikissa Sveitsin nuorisomaajoukkueissa alle 15-vuotiaista alle 21-vuotiaisiin. Aikuisten kilpailuissa hän on edustanut Albaniaa ja pelasi A-maajoukkueessa ensimmäisen kerran syyskuussa 2021 MM-karsintaotteluissa Unkaria ja San Marinoa vastaan. Hän on pelannut huhtikuun 2024 loppuun mennessä 21 A-maaottelua, joissa hän on ollut 16 kertaa avauskokoonpanossa. Otteluista kuusi on kuulunut MM-karsintaan, kahdeksan EM-karsintaan ja kolme Kansojen liigaan. Bajrami on tehnyt A-maaotteluissaan kolme maalia, jotka syntyivät peräkkäisissä EM-karsintaotteluissa kesäkuussa 2023 Moldovaa ja Färsaaria sekä syyskuussa 2023 Tšekkiä vastaan.
Stryin piiri

| Stryin piiri Стрийський район |
| --- | --- |
 Piirin sijainti Lvivin alueen kartalla
 Lippu:  Vaakuna
 Koordinaatit: 49.2578°N, 23.8495°E 
Valtio:  Ukraina
Alue:  Lvivin alue
Hallinto:  
 – hallinnollinen keskus:  Stryi (59 608 as., 2021)
Pinta-ala  ():  3 854,0 km²
Väkiluku (2021, arvio):  322 853
Stryin piiri (ukr. Стрийський район, Stryiskyi raion) on hallinnollinen piiri Ukrainan länsiosassa Lvivin alueella. Piiri rajoittuu lännessä Sambirin ja Drohobytšin piireihin sekä pohjoisessa Lvivin piiriin.  Kaakossa naapurina on Ivano-Frankivskin alue ja lounaassa Taka-Karpatian alue (Mukatševon ja H’ustin piirit).  Piirin hallinnollinen keskus on Stryi (59 608 as., 2021).
Stryin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Lvivin alueen piirien lukumäärän seitsemään. Aiempaa laajemman Stryin piirin pinta-alaksi tuli 3 854,0 neliökilometriä.
Ukrainan tilastokeskus arvioi Stryin piirin väkiluvuksi 319 464 (1.1.2022). Kaupunkilaisiksi luokiteltiin 47.4 prosenttia piirin asukkaista (151 516 as.), eli seitsemän kaupungin (H’odoriv 8 954 as., Moršyn 5 562 as., Mykolajiv 14 498 as.,  Novyi Rozdil 27 841 as., Skole 6 054 as., Stryi 59 425 as. ja Žydatšiv 10 353 as.) ja kuuden kaupunkityyppisen taajaman väestö. Piirin laajenemisen (7/2020) seurauksena uusi piiri on huomattavasti aiempaa samannimistä piiriä väkirikkaampi.
Stryin piiri ennen heinäkuun 2020 alueuudistusta.
Aiheesta muualla

Kuvia tai muita tiedostoja aiheesta Stryin piiri Wikimedia Commonsissa
NBA 2K (videopeli)

| NBA 2K |
| --- | --- |

Kehittäjä:  Visual Concepts
Julkaisija:  Sega
Pelisarja:  NBA 2K
Julkaistu:  NA 10. marraskuuta 1999
Lajityyppi:  urheilupeli
Ikäluokitus:  ESRB: E  Virheellinen ESRB-arvo
Alusta:  Sega Dreamcast
Jakelumuoto:  GD-ROM
Lisää peliartikkeleitaVideopelien teemasivulla
NBA 2K on Visual Conceptsin kehittämä urheilupeli, jossa pelataan koripalloa. Peli on julkaistu vuonna 1999 Sega Dreamcastille.
Aiheesta muualla

NBA 2K MobyGamesissa (englanniksi)
NBA 2K7

| NBA 2K7 |
| --- | --- |

Kehittäjä:  Visual Concepts
Julkaisija:  2K Sports
Jakelija:  Take-Two Interactive
Pelisarja:  NBA 2K
Julkaistu:   25. syyskuuta 2006
Lajityyppi:  urheilupeli
Pelimuoto:  yksinpeli, moninpeli
Ikäluokitus:  ESRB: Kaikenikäisille 
Alusta:  PlayStation 2, PlayStation 3, Xbox, Xbox 360
Lisää peliartikkeleitaVideopelien teemasivulla
Infobox OK : 
NBA 2K7 on 2K Sportsin julkaisema urheilupeli, jossa pelataan koripalloa. Kannessa esiintyy Shaquille O’Neal.
Aiheesta muualla

NBA 2K7 MobyGamesissa (englanniksi)
Nana-Grébizi

| Nana-Grébizi |
| --- | --- |
 Prefektuurin sijainti Keski-Afrikan tasavallassa
Valtio:  Keski-Afrikan tasavalta
Hallinto:  
 – hallinnollinen keskus:  Kaga-Bandoro
Pinta-ala:  19 996 km²
Väkiluku (2003):  117 816
 – väestötiheys:  5,9 as./km²
Lyhenteet:  
 – ISO 3166:  CF-KB
Nana-Grébizi on yksi Keski-Afrikan tasavallan prefektuureista. Se on toinen maan kahdesta ”talousprefektuurista” (préfecture économique). Sen pääkaupunki on Kaga-Bandoro. Nana-Grébizin pinta-ala on 19 996 neliökilometriä ja siellä on vuoden 2003 väestönlaskennan mukaan 117 816 asukasta.
Nana-Grébizin naapuriprefektuurit ovat Bamingui-Bangoran, Ouham, Ouaka ja Kémo. Gribinguijoki virtaa Nana-Grébizin läpi.
Spyker

Spyker voi tarkoittaa:
Spyker, 1920-luvulla konkurssiin mennyt auto- ja lentokonevalmistaja
Spyker, hollantilainen autonvalmistaja
Spyker F1, Formula 1 -talli.
Spyker, kylä Saksassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Spyker”, voi hakea sivunnimihaulla, laajalla sivunnimihaulla tai tekstihaulla.
Somalimaan parlamenttivaalit 2021

Somalimaan vuoden 2021 parlamenttivaalit pidettiin 31. toukokuuta. Niissä valittiin edustajat maan 82-paikkaiseen parlamentin edustajainhuoneeseen. Samassa yhteydessä pidettiin myös kunnallisvaalit.
Taustat ja vaalijärjestelmä

Somalimaa on yksipuolisesti itsenäiseksi julistautunut valtio, eikä se ole yksikään YK:n jäsenvaltio ole tunnustanut sitä itsenäiseksi. Viimeisimmät parlamenttivaalit pidettiin vuonna 2005. Syynä on ollut muun muassa kiista siitä, mitkä kolme puoluetta osallistuvat vaaleihin, presidentinvaalien priorisointi ja vaalilakien säätäminen.
Huolimatta maan diplomaattisesta eristyksestä ja ongelmista Somalimaan katsotaan olevan osittain vapaa maa.
Faisal Ali Warabe kertoi lähtevänsä vaaleihin rikkoakseen maan klaanijärjestelmän. Hänen vaalilupauksiinsa kuuluivat muun muassa ylähuoneen lakkauttaminen, koska sen jäseniä ei valita vaaleilla.
Äänioikeutettuja olivat kaikki vähintään 15-vuotiaat kansalaiset.
Tulokset

| Puolue | Äänet | Osuus (%) | Paikat |
| --- | --- | --- | --- |
| Waddani | 258 658 | 37,22 | 31 |
| Kulmiye | 256 524 | 36,91 | 30 |
| UCID | 179 735 | 25,86 | 21 |
Lähde:
Vaalien jälkeen Waddani ja UCID ilmoittivat aloittavansa yhteistyöneuvottelut. Yksikään 13 ehdolla olleesta naisesta ei tullut valituksi.
Stalós

| Stalós Σταλός |
| --- | --- |
 Páno Stalóksen kylää.
 Stalós
 Koordinaatit: 35°30′14″N, 23°56′08″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Chaniá
Hallinto:  
 – Asutustyyppi:  kylä
 – Kallikrates-koodi:  7401060401
Väkiluku (2011):  868
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Stalós (kreik. Σταλός) on Kreikan kylä, joka sijaitsee Kreetan saarella ja kuuluu Chanián kuntaan, Chanián alueyksikköön ja Kreetan alueeseen. Se kuului aiemmin Néa Kydonían kuntaan ja vuodesta 2011 lähtien Chanián kunnan Néa Kydonían kunnallisyksikköön. Kylä muodostaa oman kyläyhdyskuntansa (Τοπική Κοινότητα Σταλού, Topikí Koinótita Staloú). Kylän väkiluku on 868 (vuonna 2011).
Páno Stalóksen kirkko.
Stalós sijaitsee Kreetan pohjoisrannikolla Välimeren rannalla kahdeksan kilometriä Chanián kaupungista länteen. Varsinainen Stalóksen kylä eli Páno Stalós (Πάνω Σταλός, "Ylempi Stalós") sijaitsee sisämaassa 1,5 kilometrin päässä meren rannasta noin 150 metrin korkeudessa. Stalóksen rantakylä Káto Stalós (Κάτω Σταλός, "Alempi Stalós") sijaitsee meren rannalla. Se on kehittynyt viime vuosina matkailukeskukseksi. Kylässä sijaitsee esimerkiksi paljon ravintoloita, baareja ja hotelleja. Stalóksen lähellä ovat kylät Agía Marína ja Plataniás.
Aiheesta muualla

Kuvia tai muita tiedostoja aiheesta Stalós Wikimedia Commonsissa
Star Trek (kolikkopeli)

| Star Trek: Strategic Operations Simulator |
| --- | --- |

Kehittäjä:  Sega, Gremlin Industries
Julkaisija:  Sega, Gremlin Industries
Suunnittelija:  Sam Palahnuk
Julkaistu:  1982
Lajityyppi:  ammuntapeli
Pelimuoto:  yksinpeli
Alusta:  kolikkopeli, Apple II, Atari 2600, Atari 5200, Colecovision, Commodore 64, TI-99/4A, Commodore VIC-20
Lisää peliartikkeleitaVideopelien teemasivulla
Star Trek: Strategic Operations Simulator on Segan ja Gremlin Industriesin yhdistymisen jälkeen vuonna 1982 julkaistu kolikkopeli, joka perustuu alkuperäiseen Star Trek -televisiosarjaan. Peli käyttää vektorigrafiikkaa ja syntetisoitua puhetta.
Pelistä on julkaistu useita käännöksiä eri alustoille.
Pelaaminen

Peli on lajityypiltään toimintapeli, jossa pelaajan on puolustettava tukikohtia Klingonien hyökkäyksiltä. Pelaajalla on käytössään:
kierrettävä nuppi, jolla muutetaan aluksen suuntaa
nappi vaiheisten ampumiseen
nappi impulssiajoon
nappi fotonitorpedon ampumiseen
nappi poimuajoon.
Pelaajalla on useita näkymiä pelitilanteeseen, joka oli aikanaan harvinaista. Näyttö on jaettu kolmeen osaan, jossa yksi näyttää resurssit (suojien, torpedoiden ja poimuajon määrä), toinen on skannerinäkymä ja kolmas on ensimmäisen persoonan näkökulmasta vektorigrafiikkaa esittävä näkymä eteenpäin aluksesta.
Aiheesta muualla

Star Trek Killer List of Videogamesissä (englanniksi)
Star Trek: Strategic Operations Simulator MobyGamesissa (englanniksi)
Star Trek - Strategic Operations Simulator Arcade History -sivustolla (englanniksi)
Nadia Röthlisberger

| Mitalit> Maa:   Sveitsi.Naisten curling. Olympialaiset  | Mitalit> Maa:   Sveitsi.Naisten curling. Olympialaiset  | Mitalit> Maa:   Sveitsi.Naisten curling. Olympialaiset  | Maa:   Sveitsi> Naisten curling. |
| --- | --- | --- | --- |
|  Hopeaa | Salt Lake City 2002 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Glasgow 2000 |  |  |
|  Pronssia | Gävle 2004 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Courmayeur 2003 |  |  |
|  Pronssia | Chamonix 1999 |  |  |
|  Pronssia | Vierumäki 2001 |  |  |
Nadia Röthlisberger-Raspe (30. kesäkuuta 1972 Basel – 9. helmikuuta 2015) oli sveitsiläinen curlingpelaaja ja olympiamitalisti.
Röthlisberger kuului Sveitsin olympiahopeaa saavuttaneeseen joukkueeseen Salt Lake Cityssä 2002. Hän saavutti urallaan myös MM- ja EM-mitaleita.
Röthlisberger kuoli luusyöpään 9. helmikuuta 2015, vain 42-vuotiaana.
Moldovan parlamenttivaalit 2014

Moldovan parlamenttivaalit 2014 järjestettiin Moldovassa 30. marraskuuta 2014. Moldovan keskusvaalilautakunnan raportoima äänestysprosentti oli 57,28% . Vaalitulosten mukaan viisi puoluetta ylitti kuuden prosentin äänikynnyksen ja sai edustajiaan sai Moldovan parlamenttiin. Parlamenttiin nousevista puolueista kolme oli EU-myönteistä (lievä paikkaenemmistö, 55/101 paikkaa) ja kaksi kannatti integraatiota Euraasiaan (erityisesti Venäjään, 46/101 paikkaa).
Euroopan köyhimpiin maihin kuuluvan Moldovan taloustilanne kurjistui kesällä, kun Venäjä kielsi moldovalaisen viinin ja maataloustuotteiden tuonnin vastatoimena Moldovan solmimalle, yhteistyötä tiivistävälle assosiaatiosopimukselle Euroopan yhteisön kanssa. Marraskuun lopun 2014 parlamenttivaaleja onkin luonnehdittu maan länsi- ja itäsuuntautuneisuuden väliseksi linjavaaliksi.  Venäjän johto on avoimesti tukenut ennusteiden mukaan parlamentin suurimmaksi puolueeksi nousevaa Moldovan tasavallan sosialistipuoluetta, joka on kertonut pyrkivänsä assosiaatiosopimuksen purkamiseen ja liittoutumiseen Euraasian tulliliiton suuntaan. Puolue on muistuttanut maan energiansaannin Venäjä-riippuvuudesta. Venäjän johto on lisännyt poliittista jännitettä maassa myös viestimällä sosialistipuolueen välityksellä tukeaan Moldovan eteläosan Gagauzian autonomiselle alueelle. Itäosan separatistisessa Transnistriassa parlamenttivaaleja ei järjestetty.
Vaaliviikkoon liittyi dramatiikkaa, kun ennakkokyselyjen mukaan äänikynnyksen ylittäväksi arvioitu, Venäjä-myönteinen, populistinen Patria-puolue poistettiin vaalioikeutettujen puolueiden listalta osin epäselvän, ulkomaiseksi epäillyn vaalirahoituksen vuoksi ja pidätystä ennakoinut puoluejohtaja pakeni maasta Moskovan-yölennolla.
Vaalitapa ja vaalijärjestelyt

Maan perustuslain mukaisesti parlamenttivaaleissa valitaan suhteellisella vaalitavallalla 101 kansanedustajaa pääkaupunki Chișinăussa sijaitsevaan Moldovan parlamenttiin nelivuotiskaudelle. Äänioikeus vaaleissa on viimeistään vaalipäivänä 18 vuotta täyttäneillä Moldovan kansalaisilla. Äänestäjillä tulee olla Moldovan tasavallan henkilötodistus, jonka liitteestä käy ilmi rekisteröityminen äänestäjiksi tai kotipaikka Moldovassa. Vuoden 1974 neuvostopasseja ei enää hyväksytä vaalidokumenteiksi. Vaaleissa on vain yksi, koko maan kattava vaalipiiri. Vaaleissa yksittäisellä puolueilla on 6 prosentin, kahden puolueen vaaliliitolla 9 %, kolmen puolueen vaaliliitolla 11 % ja yksittäisillä ehdokkailla 2 % äänikynnys. Ehdokkaiksi saavat asettua ja keskusvaalilautakuntaan voidaan hyväksyä vain sellaisia Moldovan tasavallan kansalaisia, joilla ei ole kaksoiskansalaisuutta.
Ulkomaille avattiin noin 100 äänestyspistettä.
Moldovan itäosan separatistisella Transnistrian alueella ei vaaleja käytännössä järjestetty, mutta alueen noin 250 000 äänestäjäksi rekisteröityneelle moldovalaisille varattiin mahdollisuus osallistua vaaleihin muualla Moldovassa tai maan ulkomaille sijoitetuissa äänestyspisteissä.
Edeltävät parlamenttivaalit

Edellisissä, 28. marraskuuta 2010 pidetyissä parlamenttivaaleissa äänestysprosentti oli 63,4. Vaaleissa oli tuolloin neljän prosentin äänikynnys. Suurimmat poliittiset puolueet olivat:
Moldovan kommunistipuolue (PCRM), 39,29 % äänistä, 34/101 paikkaa
Moldovan liberaalidemokraattinen puolue (PLDM), 29,38 % äänistä, 32/101 paikkaa
Moldovan demokraattipuolue (PDM), 12,72 %, 15 paikkaa
Liberaalipuolue (PLR) (+ puolueen reformistisiipi), 9,96 %, 5 paikkaa (+7)
Meidän Moldova -allianssi (AMN), 2,05 %, ei paikkoja
European Action Movement (MAE), 1,23 %, ei paikkoja
Moldovan humanistipuolue (PUM), 0,90 %, ei paikkoja
Kansallinen liberaalipuolue (PNL), 0,63 %, ei paikkoja
Ehdokasasettelu 2014 ja vaaleja edeltäneet mielipidekyselyt

Lokakuun 30. päivänä päättyneeseen määräaikaan oli 27 puoluetta tai muuta ehdokasta ilmoittautunut Moldovan keskusvaalilautakunnalle asettuvansa ehdolle marraskuun parlamenttivaaleissa. Ainakin kahdelta ilmottautuneelta taholta puuttui osa rekisteröitymiseen vaadituista dokumenteista ja oli epäselvää, hyväksyttäisiinkö nämä ehdokkaiksi.
Eri puolueryhmien kannatusarviot olivat muuttuneet runsaasti vuoden 2013 ja 2014 mielipidekyselyjen valossa. Vaaleihin oli ilmoittautunut muutamia uusiakin poliittisia ryhmittymiä, joista ainakin yhdellä puolueella (Patria (PP)) äänikynnyksen ylittyminen näytti mahdolliselta lokakuun lopulla julkaisun mielipidetiedustelun valossa. Läpimenomahdollisuus oli saman kyselyn mukaan myös venäjänkielisiä edustavalla, Venäjä-myönteisellä Moldovan tasavallan sosialistipuolueella (PSRM). Vastaavasti kahden suurimman puolueen eli ex-presidentti Vladimir Voroninin johtaman Moldovan kommunistipuolueen ja ex-pääministeri Vladimir "Vlad" Filatin vetämän Moldovan liberaalidemokraattisen puolueen kannatus oli tämän tiedustelun mukaan pudonnut merkittävästi alle vuoden 2010 parlamenttivaalien kannatustasosta.
Lauantaina 22. marraskuuta julkaistu mielipidekyselyä varten, jonka kyselyn virhemarginaali oli +-3 prosenttia, haastateltiin 18 vuotta täyttäneitä moldovalaisia marraskuun 8–19 päivien 2014 välisenä aikana. Kyselyn mukaan Moldovan kommunistipuoluetta (PCRM) kannatti 19,6 %, liberaalidemokraattista puoluetta (PLDM) 17,2 %, demokraattipuoluetta (PDM) 14,2 %, uutta Patria-puoluetta 8,7 % ja liberaaleja 8,5%. Sosialistipuolueen (PSRM) kannatus jäisi tämän kyselyn mukaan niukasti 6 prosentin äänikynnyksen alapuolelle. Marraskuun alkupuolella julkaistun kyselyn kannatuslukemat olivat PCRM 21,2%, PLDM – 17,8%, PD – 12,9%, Patria-puolue – 9,6% ja liberaalit 7,3%.  Puolueryhmien kannatuslukemat poikkesivat kuitenkin huomattavasti marraskuunkin mielipidekyselyssä.
Vielä vaaliviikolla kaksi ehdokaana ollutta ryhmää poistettiin vaaliluettelosta - yksi ryhmän omasta pyynnöstä ja yksi oikeuden päätöksellä. Varsinaisena vaalipäivänä jäljellä oli 24 ehdokasta. Näistä 19 oli puolueita (puolueen lista), neljä yksittäistä henkilöehdokasta ja yksi vaaliliitto ("blokki", vaaliliiton ehdokaslista).
Ehdokasasettelu 2014 ja vaaleja edeltäneet mielipidekyselyt > Patria-puolueelta evätään vaalikelpoisuus aivan vaalien alla

Aivan vaalien alla Moldovassa tuotiin esille huoli Venäjän kasvaneesta vaikutusyrityksestä vaalehin. Poliisin julkituoman, Patria-puolueen vaalisääntöjen vastaisesti ulkomailta saadun yli 8 miljoonan Moldovan leun (päivän kurssein yli 428 000 euron) rahoituksesta johtuen Moldovan keskusvaalilautakunta pyysi vaaliviikon keskiviikkona 26.11.2014 Chisinaun vetoomustuomioistuimelta päätöstä poistaa vaaleja Patria-puolueen vaalikelpoisuus parlamenttivaaleissa. Keskusvaalilautakunta pyysi myös puolueen vaalirahoituksen takavarikoimista valtille ja ehdokkaiden rahoituksen laillisuuden tutkintaa. Oikeuden päätöksellä yhdeksi vaalivoittajaehdokaaksi ennakoidun Patria-puolueen vaalikelpoisuus poistettiin. Kolmea päivää ennen vaaleja Patria-puolueen populistinen puheenjohtaja, Venäjällä rikastunut liikemies Renato Usatîi pakeni maasta, paikallisten tiedotusvälineiden mukaan yölennolla Moskovaan. Hänen arvioitiin pyrkineen välttämään puolueen vaalirahoituksen epäselvyyksien selvittelyyn liittyvää pidätystä. Parlamenttivaalien sääntöjen mukaan ulkomainen rahoitus oli kielletty, ja tiedotusvälineiden mukaan puolue olisi saanut vaalirahoitusta Venäjältä.
Ehdokasasettelu 2014 ja vaaleja edeltäneet mielipidekyselyt > Vaalijärjestelyjen kritiikkiä

Vaalijärjestelyjen reiluus ja etenkin Patria-puolueen vaalikelpoisuuden oikeuskäsittelyn läpinäkyvyys ovat saaneet kriittistä arvostelua monelta suunnalta, vaikka monet pitivätkin uskottavana puolueen saaneen rahoitusta ulkomailta. Kritiikkiin on paikallisten toimijoiden ohella osin yhtyneet esimerkiksi suomalaisen Pirkka Tapiolan johtajama EU:n Moldovan-edustajisto ja Venäjän ulkoministeriö.
Huomattava vaikutus vaalituloksiin olisi voinut olla Euroopan yhteisössä (etenkin Romaniassa, Bulgariassa ja Italiassa) sekä Venäjällä asuvien ja työskentelevien satojen tuhansien moldovalaisten äänestysvalinnoilla ja -aktiivisuudella. Vaaleissa Moldova perustikin ulkomaille aiempia vaaleja useampia äänestyspisteitä. Ulkomaille sijoitettujen äänestyspisteiden paikanvalinnan perusteita (miksi niin useita Italiaan ja niin harvoja Moskovaan) ja äänestysjärjestelyjä on sittemmin kritisoitu erityisesti venäläismediassa. Esimerkiksi Venäjän RT-televisiokanavan mukaan Venäjällä asuville moldovalaisille tarjottiin vain suppea määrä äänestyspaikkoja ja -äänestyslippuja.
Vaalitulos

Ääntenlaskennan edetessä EU-integraatiota (mm. PLDM, PDM, PL) ja Euraasian integraatiota kannattavien (PSRM, PCRM) puolueiden suhteellinen kannatus muuttui voimakkaasti riippuen siitä minkä äänestysalueiden laskentatulokset valmistuvat. Ääntenlaskennan aluksi valmistui etenkin useiden venäjämyönteisen äänestysalueen tuloksia, mutta tuloslaskennan edetessä EU-myönteinen linja vahvistui. Puolueiden äänikynnys oli 6 prosenttia.
Merkillepantavaa oli melko suuri hylättyjen äänten määrä: noin 3,2 prosenttia.
Ulkomailla äänestäneiden määrä raportoitiin vähäiseksi, äänestyspäivän alkuiltaan mennessä vain muutamaksi tuhansiksi.
| Moldovan parlamenttivaalien 30> 11.2014 tulokset.Ryhmä | Moldovan parlamenttivaalien 30> 11.2014 tulokset.Johtaja | Moldovan parlamenttivaalien 30> 11.2014 tulokset.Kannatus (%),  kun 63,82% laskettu | Moldovan parlamenttivaalien 30> 11.2014 tulokset.Kannatus (%),  kun 100,00% laskettu | Moldovan parlamenttivaalien 30> 11.2014 tulokset.Ääniä (kpl),  kun 100,00% laskettu | Moldovan parlamenttivaalien 30> 11.2014 tulokset.Paikkoja (kpl)  parlamentissa  | Moldovan parlamenttivaalien 30> 11.2014 tulokset. | Moldovan parlamenttivaalien 30> 11.2014 tulokset. |
| --- | --- | --- | --- | --- | --- | --- | --- |
| Moldovan tasavallan sosialistipuolue (PSRM) | Igor Dodon | 22,6 |  20,51 | 327 912 | 25 |  |  |
| Moldovan liberaalidemokraattinen puolue (PLDM) | Vlad Filat | 18,64 |  20,16 | 322 201 | 23 |  |  |
| Moldovan kommunistipuolue (PCRM) | Vladimir Voronin | 18,47 |  17,48 | 279 366 | 21 |  |  |
| Moldovan demokraattipuolue (PDM) | Marian Lupu | 16,16 |  15,80 | 252 489 | 19 |  |  |
| Liberaalipuolue (PL) | Mihai Ghimpu | 8,44 |   9,67 | 154 518 | 13 |  |  |
| Reformatiivinen kommunistipuolue (PCR) | Ruslan Popa | 5,29 |   4,92 | 78 716 | 0 |  |  |
| Blocul Uniunea Vamală Alegerea Moldovei — Uniunea Vamala (Moldovan valinta — Tulliliitto -blokki) (BeAMUV) | Victor Şelin | 3,73 |   3,45 | 55 089 | 0 |  |  |
| Antimafia kansanliike (MPA) | Sergiu Mocanu |  |   1,74 | 27 846 | 0 |  |  |
| Liberaali reformipuolue (PLR) | Ion Hadarca |  |   1,56 | 24 956 | 0 |  |  |
| Muut pienpuolueet tai -ryhmittymät (11 kpl) yhteensä |  |  |   3,55 | 56 774 | 0 |  |  |
| Yksittäisehdokkaat (4 kpl) yhteensä |  |  |   1,17 | 18 651 | 0 |  |  |
| Vaaleissa annettu hyväksyttyjä ääniä |  |  | 100,00 | 1 598 518 | 101 |  |  |
| Hylätyt äänet |  |  | (3,19) | 50 884 | - |  |  |
Yllä olevassa taulukossa esitetyt luvut kuvaavat keskusvaalilautakunnalle ilmoitettujen äänestysalueiden yhteenlaskettuja äänimääriä, kun 100,00 prosenttia äänistä oli laskettu.  Äänestämässä kävi 57,28 prosenttia parlamenttivaaleissa äänioikeutetuiksi merkityistä kansalaisista.
Aiheesta muualla

Moldovan vaaleissa tiukka vääntö Venäjä-mielisten ja Eurooppa-myönteisten välillä (1.12.2014) (yle.fi)
Moldovans choose between East and West in parliamentary polls (englanniksi) (dw.de)
Moldovan vaalipäivää turvaa yli 4 000 poliisia (30.11.2014) (yle.fi)
Moldova votes in 'EU v Russia' election (30.11.2014) (englanniksi) (bbc.com)
Moldovassa on sunnuntaina kohtalonvaalit (28.11.2014) (yle.fi)
Ukraine Crisis - Russia's Project Moldova (24.11.2014) (englanniksi) (bloombergview.com)
Amelie Meyer-Robinson, 2014: 5 events to watch before Moldova’s 2014 elections (englanniksi) (globalriskinsights.com)
Marraskuun 2014 parlamenttivaalien vaalimainoksia
Moldovan parlamentin paikkajakauma marraskuun 30. päivän 2014 vaalien jälkeen.
Värit:

Venäjä-myönteiset: 46 edustajaa
  PSRM: 25 paikkaa
  PCRM: 21 paikkaa
EU-myönteiset: 55 edustajaa
  PDM: 19 paikkaa
  PL: 13 paikkaa
  PLDM: 23 paikkaa
Soulslike

Soulslike (tai Souls-like) on videopelien lajityyppi, joka on saanut nimensä FromSoftwaren kehittämästä Demon’s Souls -pelistä (2009) ja sen jälkeen julkaistuista Dark Souls -sarjan peleistä (2011–2016). Termi on laajentunut kattamaan yleisesti pelejä, jotka ovat saaneet vaikutteita samankaltaisilla pelillisillä ja teemaattisilla piirteillä. Soulslike-pelit tunnetaan erityisesti haastavasta pelattavuudesta, syvällisestä tarinankerronnasta ja omaleimaisesta pelimaailmasta.